open-index/open-wikipedia-markdown huggingface dataset:
Oʻzbekiston Superkubogi

**Oʻzbekiston Superkubogi** – futbol boʻyicha Oʻzbekiston turnirlaridan biri. Ushbu turnir bitta oʻyindan iborat boʻlib, unda oʻtgan yilgi mavsumdagi Oʻzbekiston Kubogi sohibi va Superliga gʻolibi toʻqnashadi. 

Agarda Kubok va Superligani bitta jamoa yutgan boʻlsa, unda Superligada 2-oʻrinni egallagan klub, Superliga gʻolibiga qarshi oʻynaydi.

Oʻzbekiston Professional futbol ligasi tomonidan oʻtkaziladi.

## Tarixi
1999-yilda ilk bor tashkil etilgan. Kubokning ilk bahslari 1999-yilda Fargʻona stadionida 6000 muxlis qarshisida Navbahor (1998-yilgi Kubok gʻolibi) va Toshkentning Paxtakor (1998-yilgi Oliy liga gʻolibi) jamoalari oʻrtasida oʻtkazilgan. 

2000-yildan 2014-yilgacha turli sabablarga koʻra oʻtkazilmagan. 2012-yil yanvar oyida OʻzPFL Oʻzbekiston Superkubogini qayta boshlanayotganini eʼlon qildi. Oʻyin 2012-yil 11-mart kuni Paxtakor va Bunyodkor klublari oʻrtasida oʻtkazilishi aytildi. 2012-yil 7-mart kuni OʻzPFL Superkubok oʻyini Jar stadionining yomon sharoiti tufayli bekor qilingani va keyinroq oʻtkazilishi koʻrsatilgan, biroq oʻyin oʻtkazilmagani haqida xabar bergan.

2014-yilning 7-mart kuni Toshkentning Bunyodkor va Lokomotiv klublari ishtirokidagi Superkubok oʻyini oʻtkazildi. 2014-yildan 2016-yilgacha oʻtkazilgan. 2017-yil va 2018-yilgi mavsumlarda esa turli sabablarga koʻra oʻtkazilmagan. 2019-yilgi mavsumda Superkubok yana qayta tiklandi. 2020-yil mavsumda musobaqa COVID-19 pandemiyasi tufayli oʻtkazilmagan. 2021-yildan hozirgacha oʻtkazib kelinmoqda.

Musobaqada eng koʻp gʻolib boʻlgan klub – Qarshining Nasaf klubi hisoblanadi.

Paxtakor markaziy stadionida boʻlgan 2019-yilgi oʻyinda 18171 muxlis tashrif buyurgan boʻlib, bu Superkubokda muxlislar tashirifi boʻyicha rekord hisoblanadi.
## Oʻyinlar

## Superkubokning barcha sovrindor jamoalari

## Barcha davrlardagi toʻpurarlar

## Manbalar

## Havolalar
* 
* 
* 
* 
* 
* 
* Oʻzbekiston Superkubogi LinkedIn sahifasi
* Oʻzbekiston Superkubogi WhatsApp sahifasi
Anjelika Akbar

**Anjelika Akbar** – kelib chiqishi oʻzbek boʻlgan turk bastakori.
## Hayoti va ijodi
Anjelika Akbar 1969-yili Qaragʻandi shahrida tugʻilgan. 2,5 yoshidan boshlab fortepianoda musiqa chalishni oʻrgana boshlagan. 4 yoshida otasi qizini musiqaga boʻlgan qobiliyatini sezib Moskva Davlat konservatoriyasi qoshidagi musiqa maktabiga berdi. Anjelika Toshkent shahrida isteʼdodli bolalar maktabida professor Aleksey Sultonov, Stanislav Lyudenichlar qoʻli ostida taʼlim oldi. Maktabni bitirgach Toshkent Davlat koservatoriyasiga oʻqishga kirdi. U yerda kompozitsiya, orkestrlash va fortepianoda oʻynashni oʻrgandi va shu bilan birgalikda oliy maʼlumotli boʻldi. SSRI kompozitorlar birlashmasi uni „Yosh kompozitor“ deb tanlashdi. 2006-yildan boshlab Ukraina kompozitorlar birlashmasiga aʼzo. Ukrainada xizmat koʻrsatgan atrist unvoniga ega. Anjelika, kompozitsiya va drijerlikni Turkiyaga UNESCO aʼzosi sifatida borganda magistrlikni yoqladi va u yerda doimiy yashab qoldi, fuqarolikni oldi. U yerda dissertatsiya yoqladi va dotsentlik darajasini oldi. Uning birinchi albomi „Suv“ deb nomlanadi, 1999-yilda yozilgan. 2003-yildan boshlab Ali Darmar bilan birga ijod qiladi. U koʻplagan mukofotlar sovrindori.

Anjelika oilali, ikki oʻgʻilning onasi.

## Ijod namunalari
* Suv (Vodi) – 1999 g.
* Birʼden birʼe – 2002
* Vivaldi – fasl —2002

* Bach A L’orientale – 2003
* Bir Yudum Su – 2005
* Raindrops By Anjelika – 2009
* İçimdeki Türkiyem – 2010
* Likafoni – 2011.

## Manbalar

## Havolalar
* Rasmiy sayt 
* Anjelika Akbar- Bizning Turkiyalik ham yurtimiz 
* Anjelika Akbar – Love
* Anjelika Akbar: Turkiya, mening ichimda
Vitaliy Klichko

**Vitaliy Vladimirovich Klichko** (ukr. *Виталiй Володимирович Кличко *) - Ukrainalik ogʻir vaznli professional bokschi, siyosatchi. Jismoniy tarbiya fani boʻyicha nomzod, Ukraina 7-chaqiruvi xalq deputati. 1971-yilning 19-iyul kuni Qirgʻiziston.SSRdagi Belovodskiy qishlogʻida tugʻilgan.
Anatoliy Adali

**Anatoliy Adali** – oʻzbeklardan chiqqan Qirg'iziston xalq artisti.

## Hayoti
Anatoliy Adali (oʻzbekcha Toʻlqinjon Ahmadaliev Qurbonovich) 1941-yil 17-aprelda Margʻilon shahrida tugʻilgan. Otasi urush yillarining boshida vafot etgan. U bolalar uyida tarbiyalangan. Yoshlik chogʻidan sportning voleybol, boks turlari bilan shugʻullangan. Toshkentdagi Jismoniy tarbiya institutiga topshirgan. Kutilmaganda. birdan akter boʻlishni xohlab qolgan. Toʻlqinjon maktabni bitirgach Chelyabinskdagi (Rossiya) Trotskiy GESida qurulishda ishlagan. 1961-1964 yillari Belorusiyada Raketa havo harbiy kuchlari armiyasida xizmat qilgan. 1968-yili Toshkentdagi A.Ostrovks nomidagi badiiy-teatrlik institutini tamomlagan. Chimkent, Asrtaxan, Kostrom, Ijevskdagi bir qator teatrlarda ishlagan. Bishkekdagi Rus drama teatrida 1981-yildan boshlab faoliyat olib borgan. U 30 yildan oshiqroq oʻz faoliyati davomida 150dan oshiq turli salbiy-ijoviy, rang-barang rollarni ishtirok etgan. 2011-yili Rus drama teatrida 70 yillik yubileyini nishonlagan.
Anatoliy Adali ikki farzandning otasi va uch nabiraning buvasi.

## Ijodi
Ijodi davomida bir qator rollarni ijro etgan.
Asosiy ijro etgar rollari:

* Don Karlos – Shiller Fridrix „Don Karlos“
* Sil’va – Vampilov Alexanr Valentinovich „Toʻngʻich farzand“
* Protopopov – Aleksey Tolstoy „Zagovor Inperatritsy“
* Don Sessar – Kal’deron „Koʻrinmas chavandoz“
* Glumov – Ostrovskiy Aleksandr Nikolaevich „Koʻp pullar“
* Dulebov – Ostrovskiy Aleksandr Nikolaevich „Isteʼdod va muxlis“
* Baxl – Mol’er „Baxl“

## Rejissorlik
(Qirg'iziston xalq atristi *[[Vladimir Skoropis']]* bilan birgalikda)
* Nokcha
* Fransuzcha ajrashish
* Salom Parij
* Kadril'
* Ixtiroli sevilgan
* Mal’vina bilan tun
* Chingizxon olib ketgan sir

## Mukofotlari
**Anatoliy Adali**:
* 1990-yili Qirg'izistonda xizmat koʻrsatgan artist;
* 2000-yili Qirg'iziston xalq artisti;
* „Mehnat faxriysi“ medal’i bilan taqdirlangan;

## Havolalar
* Kyrgyzstan News saytida
* Vecherniy Bishkek saytida 
* Novosti Kyzryzstana saytida
Ashxobod stadioni

**Ashxobod Stadioni** () – Turkmaniston poytaxti Ashxoboddagi koʻp maqsadli stadion. Stadionda futbol boʻyicha Turkmaniston chempionati oʻyinlari oʻtkaziladi.

## Tarixi
Ashxobod (turk. Ashgabat stadiony) – 2011-yil 28-oktyabrda ochilgan koʻp funksiyali stadion. Ashxobod shahrida joylashgan boʻlib, u 20 000 tomoshabinni sigʻdira oladi. 2009—2011-yillarda qurilgan. Turkmaniston Yokari ligasi va terma jamoa oʻyinlarida foydalaniladi.

2009-yilda Turkmaniston Prezidenti Gurbanguli Berdimuhamedov topshirigʻiga binoan 20 ming oʻrinli bayram tadbirlarini oʻtkazish uchun koʻp maqsadli stadion qurilishi uchun mablagʻ ajratilgan. Qurilish Turkiyaning Polimeks kompaniyasi tomonidan amalga oshirilgan.

Sport majmuasining ochilishida Turkmaniston Prezidenti Gurbanguli Berdimuhamedov ishtirok etdi. Yangi stadionning ochilish marosimi Turkmaniston Mustaqilligi kuniga bagʻishlangan katta taqdimot boʻlgan.

Birinchi rasmiy xalqaro oʻyin 2015-yilning 9-fevral kuni OFK kubogi-2015 musoboqasi saralash bosqichi doirasida „Ahal“ va „Dordoy Bishkek“ jamoalari oʻrtasida oʻtkazilgan boʻlib, oʻyinga 15 000 tomoshabin tashrif buyurgan

## Tavsifi
Sport majmuasining asosiy qismini egallaydigan futbol stadioni sunʼiy qoplamali boʻlib, uning atrofida tartan qoplamali yengil atletika yoʻlaklari, uzunlikka sakrash, balandlikka sakrash uchun sektorlar, shuningdek, gimnastika musobaqalari va mashgʻulotlar uchun maydonlar mavjud edi. Stadion binosida turli sport turlari bilan shugʻullanish uchun 17 ta maxsus mashgʻulot zali mavjud.

Stadion yertoʻla qismida tennis korti, voleybol, basketbol, ​​badminton, fitobarli bouling zallari, individual kuch mashqlari, umumiy sport zali, yopiq yugurish yoʻlagi, bolalar va kattalar uchun suzish havzalari, doping nazorati xonasi va tez tibbiy yordam punkti, shuningdek, murabbiylar, hakamlar, oʻyin komissari, massaj xonalari, dush, kiyinish xonalari mavjud. Birinchi qavatda stol tennisi, ogʻir atletika, kurash, olimpiya ringli boks, gimnastika, jismoniy tarbiya va sogʻlomlashtirish zallari, xoreografiya, sheyping, rassomlar uchun kiyinish xonalari, kassalar, kafe va doʻkonlar mavjud. Shuningdek, nogironlar aravachasi va aravachalar uchun panduslar mavjud.

Birinchi va ikkinchi qavatlarda stendlar va bufetlar, tez tibbiy yordam koʻrsatish xonalari, bufetlar va ofislar joylashgan. Shuningdek, koʻrgazma galereyasi, internet- kafe va bolalar uchun video xona, sportchilar uchun tibbiy markaz ham joylashgan. Sektorlardan biri VIP va CIP stendlariga berilgan.

Uchinchi qavatda televizor xizmatlari kabinalari mavjud. Sport majmuasi hududida karting uchun maydoncha, futbol, ​​voleybol, basketbol uchun ochiq maydonchalar va toʻrtta tennis kortlari, 1252 ta avtomobil uchun ochiq va yopiq avtoturargoh mavjud. Arenaning yoritilishi FIFA standartlariga mos keladi (2000 lyuks).

## Yirik sport tadbirlari

* 2012-yil  – Turkmaniston Prezidenti kubogi 2012
* 2012-yil  – Futbol boʻyicha Turkmaniston kubogi 2012

## Manbalar

## Havolalar

* Ashgabat Stadium. Polimeks
Metallurg Stadioni (Samara)

**Metallurg Stadioni** (rus. *Стадион Металлург*) - Rossiyaning Samara shahrida joylashgan futbol stadioni. Stadion Samaraning shimoli-sharqida joylashgan. Ushbu stadionda oʻz uy oʻyinlarini mahalliy Krilya Sovetov klubi oʻtkazadi.

  

## Manbalar

## Havolalar
* Стадион «Металлург» 
* Статья «Новый стадион» об открытии «Металлурга» в газете «Волжская Коммуна»
* Металлург (Самара)
Rossiya rubli

**Rossiya Rubli** () – Rossiya Federatsiyasining pul birligi. Ushbu pul birligi shunungdek Abxaziya Respublikasi, Janubiy Osetiya Respublikasi va Qrim Respublikasi hududida ham ishlatiladi.

## Banknotalar

## Yana qarang

* Rubl

## Manbalar
Rubl ramzi

**Rossiya Rubli ramzi** (rus. *Символ (знак) Российского Рубля*) — Rossiya Rublining rasmiy ramzidir. Ushbu ramz 2013-yilning 11-dekabr kuni maʼqullangan.
Mirsaid Mirrahimov

**Mirrahimov Mirsaid Mirrahimovich** () – vrach-terapevt, tibbiyot fanlari doktori, professor, Qirgʻiziston Respublikasi fanlar akademiyasi akademigi, SSRI, Nyu-york tibbiyot fanlari akademiyakari aʼzosi. SSSI oliy soveti deputati. Ijtimoiy mehnat qahramoni. Millati Oʻzbek.

## Hayoti
**Mirsaid Mirrahimov** 1927-yilda Frunza (hozirgi Bishkek) shahrida musiqachilar oilasida tavallud topgan. 1934-yili 7 yoshga toʻlganida 1-sinfga borgan. Ota-onasi uni oʻzbek tilida taʼlim beruvchi toʻliq emas oʻrta-taʼlim maktabida oʻqitadilar. Maktab yillaridayoq Mirrahimov oʻz doʻstlaridan ijobiy hislatlari bilan ajralib turgan. Hamma bolalar kabi oʻynoqi boʻlgan emas, yoshligidan kitob oʻqishni yoqtirgan. Maktabda oʻqib yurganda shaxmat oʻynashni oʻrgangan. 1948-yili, 21 yoshida Qirgʻiziston davlat tibbiyot universitetini tamomlagan. 1955-yilda „Tibbiyot ilmlari doktori“, 1966-yili „professor“, 1974-yili Qirgʻiz SSRi ilmlar akademiyasi Akademiki, 1988-yili SSRI tibbiyot fanlar akademiyasi Akademiki va 1993-yili Markaziy Osiyo kordiologlar assotsatsiyasi direktori lavozimlarini egallagan. 3 farzandning otasi. 2008-yili, 2-oktabrda vafot etgan va Bishkekdagi Ala-Archa mozoriga koʻmilgan.

## Qoʻshimcha maʼlumotlar
* SSRI oliy soveti deputati;
* Frunza shahar kengashi deputati;
* Qirgʻiz SSRi Oliy kengash duputati (3 marotaba);
* Markaziy Osiyo „Tibbiyot“ jurnali bosh direktori;
* „MDH Kardioligiyas“ jurnali bosh muharrir oʻrinbosari;
* „Odam biyologiyasi“, „Xemoretseptor“ xalqaro assotsotsiyalari aʼzosi;.

## Ijodi
700dan ziyod ilmiy maqolalar muallifi. Ulardan: 39 monografiya, 63 ilmiy maqola, referatlar va koʻplagan tibbiyoy maqolalari.
19ta kashfiyot muaalifi.

## Mukofotlari

* 1961-yili „Hurmat belgisi“ ordeni (ikki marotaba);
* 1976-yili „Oktabr revolyutsiyasi“ ordeni;
* 1977-yili „SSRI sogʻliqni saqlash aʼlocisi“, „QR xalq aʼlochisi“, SSRI oliy soveti toʻrt hurmat gramotasi;
* SSRI, QR Davlat mukofoti laureati fan va texnika sohasida;
* 1978-yili Qirgʻiziston Respublikasi Davlat mukofoti laureati;
* 1981-yili V. I. Lenin ordeni;
* 1987-yili „Ijtimoiy mehnat qahramoni“ (oltin yulduz) medali.
* 2000-yil „2000-yil Odami“ (Qirgʻiziston)

## Havolalar
* Mirsaid Mirrahimov , *knews.kg* 
* Mirsaid Mirrahimov, *Geroi strany* 
* Mirsaid Mirrahimov, *Akademiklar ensiklopediyasi* 
* Mirsaid Mirrahimov, *Kto ets' kto*
Voroninlar (teleserial)

**Voroninlar** (rus.*Voronini*) – Rossiyadagi serial. Ushbu teleserial amerikaning „Barcha Reymondni yaxshi koʻradi“ sitkomidan olingan. Serial „GudStoriMedia“ vs „Lean-M“ kinokompaniyalari tomonidan STS kanali buyurtmasiga asosan suratga olingan. Ilk premyera 2009-yilning 16-noyabr kuni namoyish etilgan.
Talip Sporti

**Talip Sport futbol klubi** (, Kollej sporti) – Turkmaniston poytaxti Ashxobod shahrida joylash professional futbol klubi. Jamoa asoschisi „Sport va turizm milliy universiteti“ hisoblanadi. Klub tashkil etilganidan soʻng 2007-yildan 2014-yilgacha, 7 mavsum davomida Turkmaniston chempionatida ishtirok etgan. Jamoaning uy stadioni 26 000 tomoshabinni sigʻdira oladigan Kopetdogʻ stadioni edi.

## Tarix
"Talip sports" futbol klubi 2007-yilda Ashxobodda tashkil etilgan boʻlsada bundan oldinroq, 1966-yilda Turkmaniston SSR chempionatida Turkmaniston olimpiya zaxiralari maktabi vakili boʻlgan „UORT“ (Ashxobod) jamoasi tashkil etilgan edi. 1994-yilgi mavsumda jamoa Turkmaniston Birinchi ligasida ishtirok etgan va 1995-yilda esa Turkmaniston Oliy ligasida debyut qilgan. UORT jamoasi rasman tarqatilmagan boʻlsa-da, uzoq vaqt davomida oʻz faoliyatini toʻxtatdi.

2007-yil Olimpiya zaxiralari jamoasining davomchisi sifatida tashkil etilgan klub dastabki mavsumidayoq Turkmaniston chempionatida 4-oʻrinni egallagan. 2008 va 2010-yilgi Turkmaniston kubogining yarim finaliga qadar yetib borgan.

Klub 2010-yilda Turkmaniston futbol federatsiyasining jamoaviy aʼzoligiga toʻliq qabul qilingan. 2010 va 2013-yilgi mavsumlarda jamoa turnir jadvalida soʻnggi oʻrinni egallagan. 2015-yilda klub oʻz faoliyatini toʻxtatgan.

## Manbalar

## Havolalar
* Turkman futboli blogi
* Turkmanistonda xalqaro futbol
Avstraliya stadioni

**Avstraliya Stadioni** (ingl. *Stadium Australia*) - Avstraliyaning Sidney shahrida joylashgan koʻp maqsadli stadion. 1996-yilda Yozgi Olimpiada Oʻyinlari uchun qurilgan. Hozirda 83.500 tomoshabinni oʻz bagʻriga sigʻdira oladi. Stadionning sobiq nomi **Telstra stadioni** edi, keyin homiylik sabablarga koʻra nomi oʻzgarib, **ANZ stadioni** yoki Avstraliya stadioni deb atala boshlandi, koʻp maqsadli stadion. Stadion qurilishiga 690 milion Avstraliya dollari miqdorida mablagʻ sarflangan, New South Wales regbi klubining uy stadioni hisoblanadi. Futbol klublaridan Sydney FC futbol klubining uy stadioni hamdir. 2003-yili regbi boʻyicha jahon chempionati boʻlib oʻtgan, har yili milliy regbi ligasining grand finallari mana shu stadionda boʻlib oʻtadi.

Stadion dastlab 110,000 kishiga moʻljallanib dunyodagi eng katta olimpiya stadioni, hamda, Avstraliyaning eng ulkan stadioni boʻladi. 2003-yilgi qayta tamirdan keyin stadionning shimoliy va janubiy qanotlari qisqartiriladi, koʻchiriluvchi oʻrindiqlar oʻrnatiladi. Bu oʻzgartirishlar natijasida stadionning toʻrtburchak maydoniga 83,500 va oval maydoniga 82,500 oʻrindiq ketadigan boʻldi va Avstraliyaning ikkinchi eng katta (Melbourne Cricket Ground maydonidan keyin) stadioniga aylandi.

## Nomining oʻzgarishi
Stadionning nomi bir necha bor oʻzgargan, hozirgi Avstraliya nomi avval ham 1999 va 2002-yillar orasida nomlangan edi. 2002-yilda telekommunikatsiya kompaniyasi Telstra stadionga homiylik qiladi va stadion *Telstra stadioni* deb atala boshlanadi. 2007-yil 12-dekabrda Stadium Australia Group (SAG) ANZ Bank bilan shartnoma imzoladi va stadionning nomi ANZ stadioni deb atala boshlandi. Shimoliy va janubiy oʻrindiqlari ustidagi yopilgan ayvoni kengaytirildi. Hamda, stadionda yoʻlakchalar qurildi.

## AFC Osiyo kubogi 2015


## Manbalar

## Havolalar

* ANZ Stadium rasmiy vebsayt 
* Corporate Events Sydney
*2000 Summer Olympics official report.
DDT (guruh)

**DDT** () 1980-yilda Ufada tuzilgan rus rock guruhidir. Guruh yetakchisi va koʻp qoʻshiqlar muallifi — Yuriy Shevchuk. Guruh hasharotlarga qarshi ishlatilgan dixlordifeniltrixloretan moddasi sharafiga nomlangan.

DDT ashulalari jamiyat, urush, falsafa, sionist, mason va boshqa mavzularda yozilgan.

## Diskografiya
### Studiya albomlari

## Manbalar

## Havolalar
*
Vladimir Jirinovskiy

**Vladimir Volfovich Jirinovskiy** (rus. *Владимир Вольфович Жириновский*), tugʻilgan 1946-yil 25-aprel Olmaota, Qozogʻiston SSR, SSSR – 2022-yil 6-aprel Moskva, Rossiya) - Rossiyalik siyosatchi, Rossiya Davlat Dumasi Raisi oʻrinbosari, Rossiya Liberal-demokratik partiyasi (RLDP) asoschisi va raisi. Rossiya Prezidentligi saylovlarida 6 marotaba qatnashgan.

## Manbalar
Magistr (maʼnolari)

**Magistr** (lotincha magister — boshliq, ustoz):
* Magistr — ayrim mamlakatlarda bakalavr va fan doktori oʻrtasidagi ilmiy daraja. Tayanch oliy taʼlim kursidan soʻng qoʻshimcha dastur bajargan, maxsus imtihonlarni topshirgan va muayyan ilmiy ishni himoya qilgan shaxslarga beriladi;
* Magistr (lavozim) — Qad. Rimda bir necha lavozim (mas, diktator yordamchisi, imperiyaning soʻnggi davrida bosh qoʻmondon). Keyinchalik Yevropada ulugʻ magistr (grossmeyster) — katolik ruhoniy-ritsarlar jamoasining boshligʻi.

## Manbalar
Bobur stadioni

**Bobur Arena**, 2023-yilgacha **Sogʻlom avlod stadioni** — Oʻzbekistonning Andijon shahridagi koʻp maqsadli stadion.

## Tarixi
2003-yilda qurib bitkazilgan. 2003-2021-yillarda „Sogʻlom avlod“ deb nomlangan. 2021-yilda „Bobur Arena“ nomi berildi.

## Tavsifi
Ushbu stadionda turli sport musobaqalari va futbol oʻyinlari oʻtkaziladi. Stadionning uy jamoasi Andijon futbol klubi hisoblanadi. Stadion yuzasi tabiiy chim bilan qoplangan boʻlib, 18,360 kishiga moʻljallangan.

Stadionda jami 32ta sektor mavjud boʻlib, 18365 nafar tomoshabinga moʻljallangan. Muxlislarni stadionga kirish hududi bitta joyda. Avtoulov bilan stadionga kirish hududi esa 3ta joyda.

## Xalqaro va mahalliy uchrashuvlar
2007-yilda „Barkamol avlod“ musobaqasi, 2010-yilda „Sogʻlom avlod“ Universiadasi va shu kabi musobaqalar oʻtkazilgan.

Oʻzbekiston barcha toifadagi futbol terma jamoalari, shuningdek, Oʻzbekiston Superligasi, Oʻzbekiston Kubogi oʻyinlari, boshqa oʻrtoqlik uchrashuvlari oʻtkazib kelinadi. 2025-yilgi Oʻzbekiston Kubogi finali va 2026-yilgi Oʻzbekiston Superkubogi uchrashuvlari oʻtkazilgan.

## Manbalar

## Havolalar
* Jahon stadionlari saytida stadion haqida maʼlumot
Tantal (unsur)

**TANTAL** (yunon mifologiyasidagi Tantal nomidan), Ta — Mendeleyev davriy sistemasining V guruhiga mansub kimyoviy element. Tartib raqami 73, atom massasi 180,9479. 2 ta tabiiy izotopi bor: birinchisi radioaktiv 180Ta (0,012%), ikkinchisi barqaror 181Ta(99,99%). Tantalni 1802-yilda shved kimyogari Ekeberg kashf qilgan. Metall holdagi Tantalni ilk bor nemis kimyogari Bolton 1903-yilda ajratib olgan. Tantal Yer poʻstining massa jihatidan 2*10^-4% ini tashkil qiladi. Tantal tabiatda doim niobiy bilan birga kolumbit (Fe, Mn) (NbO3)2 va tantalit (Fe, Mn) (TaO3)2 minerallari holida uchraydi.

Tantal bir oz koʻkimtir-kulrang metall. Sof Tantalning suyuqlanish temperaturasi 2996°C; zichligi 16,6 g/sm3. Tantalni bosim ostida mexanik ishlash mumkin. Tantal havosiz joyda qizdirilsa, oʻzidan koʻp miqdorda elektron chiqaradi. Tantal kimyoviy jihatdan juda barqaror, korroziyaga uchramaydi, asl metallardan keyin birinchi oʻrinda turadi. Faqat, ftorid kislota bilan nitrat kislota aralashmasida va suyultirilgan ishqorlarda eriydi. Tantal birikmalarida 2, 3, 4 va asosan 5 valentli. Tantal ftor bilan odatdagi temperaturada (TaF5), xlor bilan 250°C dan yuqori temperaturada (TaCl5, TaCl3, TaCl4), brom bilan 300°C dan yuqori temperaturada (TaBr5, TaBr3, TaBr2), yod va oltingugurt bilan choʻgʻlanish temperaturasida birikadi. Tantal azot bilan 300°C da reaksiyaga kirishadi. Tantal uglerod, bor, kremniy, fosfor, selen, tellur, suv bugʻi, uglerod oksid, vodorod xlorid, vodorod bromid, vodorod yodid va boshqa moddalar bilan reaksiyaga kirisha oladi. Tantalning havoda qattiq qizdirilishidan hosil boʻladigan tantal oksid Ta2O5 nihoyatda barqaror modda. Tantal juda koʻp metallar bilan qotishmalar hosil qiladi.

Tantalni olish uchun tarkibida juda oz Tantal va niobiy boʻlgan rudalarni boyitib, avval tantalit (kolumbit) konsentrat hosil qilinadi. Soʻngra konsentratni ftorid kislota bilan sulfat (yoki nitrat) kislota aralashmasida eritib, Tantal va niobiyning kompleks kislotalari N2TaF7 hamda H2NbF7 hosil qilinadi. H2TaF7 kislotaning kaliyli tuzi K2TaF7 suvda erimasligidan foydalanib, Tantal niobiydan ajratiladi. K2TaF4 ni natriy bilan qaytarib Tantal olinadi. Suyultirilgan K2TaF7 ni elektroliz qilish yoʻli bilan ham Tantal olish mumkin.

Tantal odam va hayvonlar organizmida massa jihatidan 10~5% miqdorda jigar, buyrak, suyak va yumshoq toʻqimalarda uchraydi. Biologik roli hali aniqlanmagan. Organizmning tirik toʻqimalari bilan oʻzaro taʼsir etmasligi sababli Tantaldan jarrohlikda keng foydalaniladi.

Tantal elektronikada, kimyo mashinasozligida, yadro energetikasida, tibbiyot asboblari tayyorlashda, metallurgiyada maxsus poʻlatlar ishlab chiqarishda va boshqa sohalarda keng qoʻllanadi.

## Adabiyotlar
* Parpiyev Tantal (unsur)Tantal (unsur), Rahimov Tantal (unsur) Tantal (unsur), Muftaxov Tantal (unsur) Tantal (unsur), Anorganik kimyo, Tantal (unsur), 2003; Kaye oʻ mo va Tantal (unsur) Tantal (unsur) Biogennie elementoʻ, Tantal (unsur), 1990.

Zikrilla Isaboyev.
2012-yilgi OFK Chaqiruv kubogi

**AFC 2012 Osiyo Chaqiruv Kubogi ** - Osiyoda futbol boʻyicha milliy terma jamoalar uchun nufuzi boʻyicha Osiyo Kubogidan keyingi oʻrinda turadi. Ushbu turnirda gʻalaba qozongan terma jamoa Avstraliyada boʻlib oʻtadigan Osiyo Kubogi 2015ga yoʻllanmani qoʻlga kiritadi. 2012-yilgi Chaqiruv Kubogi Nepalda oʻtkazildi.

## Turnir Stadionlari

## Saralashdan muvafaqiyatli oʻtgan Chaqiruv Kubogi turniri qatnashchilari
*  Falastin
* 
* 
*  Maldivalar
* 
* 
* 
* 
## Statistika

### Gʻolib

### Shaxsiy mukofotlar
2012-yilgi OFK Chaqiruv kubogi uchun quyidagi mukofotlar topshirildi:

### Team of the tournament
The team of the tournament – Dream Team in a 4-4-2 formation.

*Darvozabon:  Ri Myong-guk
*Himoyachilar:  Ri Kwang-hyok,  Şöhrat Söýünow,  Khaled Mahdi,  Jon Kwang-ik
*Yarim himoyachilar:  Arslanmyrat Amanow,  Guwanç Rejepow,  Pak Nam-chol I,  Jong Il-gwan
*Hujumchilar:  Pak Kwang-ryong,  Phil Younghusband
*Murabbiy:  Yun Jong-su (Shimoliy Koreya)

### Gol mualliflari
;6 goals
* Phil Younghusband

;3 goals
* Pak Nam-chol I

;2 goals

* Jang Kuk-chol
* Pak Kwang-ryong
* Abdelhamid Abuhabib
* Fahed Attal
* Ángel Guirado
* Arslonmurat Amanov
* Gahrymanberdi Çoňkaýew

;1 goal

* Jang Song-hyok
* Jon Kwang-ik
* Jong Il-gwan
* Ri Chol-myong
* Ri Kwang-hyok
* Hassan Adhuham
* Mohamed Rasheed
* Alaa Atiya
* Ashraf Nu'man
* Houssam Wadi
* Juan Luis Guirado
* Nuriddin Davronov
* Ahtam Hamroqulov
* Aleksey Negmatov
* Guwanç Hangeldiýew
* Ruslan Mingazow
* Berdi Shomurodov
* Elman Tagayev

;1 own goal
* Biraj Maharjan (Turkmaniston jamoasi foydasiga)

## Manbalar

## Havolalar
*OFK Chaqiruv kubogi
Boyqoʻngʻir (shahar)

**Boyqoʻngʻir** (qoz.*Байқоңыр*, rus. *Байконур*) - Qozogʻistonda joylashgan shahar. Boyqoʻngʻir Kosmodromi maʼmuriy va aholi markazi.

Boyqoʻngʻir shahri va Boyqoʻngʻir Kosmodromi Rossiya tomonidan 2050-yilgacha ijaraga olingan «Boyqoʻngʻir» kompleksini tashkil etadi.

Shahar aholisi 2014-yilga koʻra 73,127 kishini tashkil etadi. Shahar aholisining etnik tarkibini qozoqlar, ruslar, oʻzbeklar, qoraqalpoqlar va boshqa millatlar tashkil etishadi.

Shahar 1995-yilgacha Leninsk deb atalgan. 1996-yildan shahar Boyqoʻngʻir deb atala boshlandi. SSSR paytida ushbu Boyqoʻngʻir «Yopiq Shahar» maqomiga ega edi.
## MaNBALAR
Qora quti

**Qora quti** ovozni yozib oluvchi uskuna va parvoz maʼlumotlarini qayd etuvchi detektordan iborat qurilma boʻlib, manashu ikki moslama umumiy qilib qora quti deb ataladi.

## Etimologiya
Uning rangi esa umuman qora emas, balki zargʻaldoq rangda boʻladi. Uni qora deyilishi esa halokatlar bilan bogʻliq. Hozirgi tijoriy va korporativ laynerlarning barchasi ushbu qurilma bilan jihozlangan boʻladi.
## Ishlash prinsipi
Qora qutidagi ovoz yozish uskunasi uchuvchilar nima deyayotgani hamda atrofdagi boshqa ovoz va shovqinlarni yozib oladi. Bu esa uchuvchilarning ohirgi soʻzlari nima boʻlgani, halokatga nima sabab boʻlgani aniqlash hamda imknonini beradi. Parvoz maʼlumot detektori esa vaqt, parvoz balandligi, tezlik hamda samolyot qay tarafga uchayotgani haqidagi maʼlumotlarni qayd etib boradi.

Hozirgi zamonaviy detektorlar yuqorida sanab oʻtilganlarga qoʻshimcha ravishda boshqa koʻplab maʼlumotlarni qayd etib borish imkoniyatiga ega. Qora quti oʻzida ohirgi 25 soatlik maʼlumotlarni saqlab qola oladi. Quti topilgach, unda saalanib qolgan maʼlumotlar mutaxassislar tomonidan tahlil qilinib, halokat sabablari ommaga eʼlon qilinadi. U odatda samolyot dum qismiga oʻrnatiladi.

Qora qutiga ULB deb nomlangan uskuna oʻrnatilgan boʻlib, quti suvga tushishi yoki yerga urilishi bilan haraktga kelad va signal yuborishni boshlaydi. U 426 metr chuqurlikdan signal bera oladi. Qora quti juda mustahkam qilib ishlangan boʻlib, u −55° sovuq hamda +70&nbsp;°C daraja issiqqacha chidamli korpusga ega. Hatto portlash zarbi yoki yongʻin ham quti ichidagi detektorlarga zarar yetkazmay, maʼlumotlarni bus-butun saqlanishini taʼminlaydi. Lekin, baʼzida qutining signal yuboruvchi qismi ishdan chiqib, quti topilishini ancha qiyinlashtirishi mumkin. Baʼzida qora quti umuman topilmasligi yoki uzoq vaqtda topilishi mumkin.

## Faoliyati
2009-yilda Air France aviokompaniyasiga tegishli Airbus A330-203 layneri Rio de Janeirodan Parijga uchayotib bortida 216 yoʻlovchichisi bilan Atlantika okeaniga qulab tushdi. Halokatda hech kim tirik qolmadi. Uning qora qutisini topishga esa 2 yil vaqt ketdi va tahlillar natijasi halokatga uchuvchi sabab boʻlganini koʻrsatdi.

## Ixtirochisi
Qora quti Avstarliyalik olim Devid Uorren tomonidan 1950-yillarda ixtiro qilingan boʻlib, bu ixtiroga uning Comet nomli samolyot halokatini tekshirishga jalb qilinishi sabab boʻlgan. 1957-yilda birinchi qora quti uskunalari ishlab chiqarildi hamda 1960-yilda Avstraliyada sodir boʻlgan sirli halokat uning birinichi sinovdan oʻtishi boʻldi. Halokat siri qora quti yordamida osonlikcha tushuntirib berilgach, bunday qutilarni barcha samolyotlarga oʻrnatishni boshladilar.

## Manbalar
Okey

Global Language Monitor assotsiatsiyasi maʼlumotiga koʻra, 2014-yil 23-mart kuni „okey“ (OK) soʻzi 175 yoshga toʻldi. „OK“ sayyoramizda eng keng tarqalgan va umum tan olingan soʻz hisoblanadi.

## Kelib chiqishi
1839-yilning 23-martida oʻsha paytda AQShning eng ommabop nashrlaridan biri boʻlgan The Boston Morning Post gazetasi sahifalarida ushbu soʻz ilk bora paydo boʻldi.

Soʻzning kelib chiqishi haqida koʻplab versiyalar mavjud. Ulardan biriga koʻra, XIX asrning 30-yillarida oʻynoqi qisqartma soʻzlar urfga kirgan. Boston gazetasi jurnalistlari **"oll correct"** („all correct“ — „hammasi toʻgʻri“ soʻz birikmasining buzib yozilishi) soʻz birikmasidan „OK“ qisqartmasini yaratishgan.

1840-yilda AQShda boʻlib oʻtgan prezidentlik saylovlarida **„okey“** soʻzi yanada ommalashadi. Gap shundaki, nomzodlardan biri Martin Van Byuren Nyu-York shtatining Kinderxuk shahridan boʻlib, uning saylov kampaniyasi shiori „Old Kinderhook is OK“ deya jaranglar edi. Natijada ushbu qisqartma soʻz xalq tiliga yanada chuqurroq kirib bordi.

Yana bir versiyaga koʻra, soʻzning kelib chiqishi AQShning yettinchi prezidenti Endryu Jekson bilan bogʻliq. U shunchalik darajada savodsiz boʻlganki, davlat hujjatlariga **„all correct“** oʻrniga **„oll correct“** rezolyutsiyasini qoʻygan.

Baʼzilar „okey“ aslida boshqa tillardan oʻtgan, deya taxmin qiladi. Hatto, rus tilidagi **“очень хорошо”** „OK“ uchun asos boʻlgan, degan fikrlar ham bor.

Shuningdek, uning urush davrlarida paydo boʻlgani haqida gumonlar mavjud. Ularga koʻra, urushda bironta ham qurbon boʻlmagan kuni raportga **„0 killed“** (oʻlganlar nolta) — qisqacha „OK“ deya qayd etilgan.

Ayni paytda „okey“ qariyb butun dunyo boʻylab ishlatiladi. AQShning oʻzida esa Okey deb nomlanuvchi shaharcha ham mavjud. U rasmiy qisqartmasi OK boʻlgan Oklaxoma shtatida joylashgan.

## Manbalar
Katta sakkizlik

**Katta sakkizlik** yoki **Sakkizlik guruhi** () — xalqaro klub maqomiga ega boʻlib, AQSh, Buyuk Britaniya, Fransiya, Italiya, Kanada, Germaniya, Rossiya va Yaponiya hukumatlarini oʻz ichiga oladi. Shuningdek ushbu tashkilotni xalqaro muammolarni hal qiluvchi jamiyat, yaʼni norasman ushbu mamlakatlar boshliqlari forumi (Yevropa Komissiyasi ishtirokida) deb ham atashadi. Hozirgi kunda Rossiya G8 dan chiqib G7 deb ataladi. Qirimga kirgandan keyin G8 G7 ga oʻzgardi.

Katta sakkizlik xalqaro tashkilot hisoblanmaydi, ushbu jamiyat xalqaro kelishuvga ham asoslanmagan va sekretariat ustaviga ega emas. Sakkizlik qarorlari majburan qoʻllanishi kerak boʻlgan qonun hisoblanmaydi.

## Nomining kelib chiqishi
„Katta sakkizlik“ termini „Katta yettilik“ning logik jihatdan davomi hisoblanadi. G7ning ingliz tilidan oʻgirganda „Great Seven“ deb ataladi, aslida G7 bu „Group of Seven“ yaʼni Yetti guruhi deyilganidir. Ushbu tarjimani G8 ga ham qoʻllash mumkin.
## Tarixi
Ushbu siyosiy jamiyat 1975-yilning 15-17-noyabrlarida AQSH, Buyuk Britaniya, Fransiya, Italiya, Olmoniya va Yaponiya oʻrtasida tuzilgan va oʻsha paytda G6 deb atalgan. 1976-yilda Kanadaning qoʻshilishi bilan G7 Katta Yettilik deb atala boshlandi. Rossiyaning qoʻshilishidan keyin G8 Katta sakkizlik deb ataldi. Keyinchalik Rossiya olib tashlandi va G7 deb qoʻllanila boshladi.

## Aʼzolar
* : Davlat yetakchisi — Joe Biden
* : Davlat yetakchisi — Olaf Scholz
* : Davlat yetakchisi — Rishi Sunak
* : Davlat yetakchisi — Emmanuel Macron
* : Davlat yetakchisi — Giuseppe Conte
* : Davlat yetakchisi — Fumio Kishida
* : Davlat yetakchisi — Justin Trudeau

## Manbalar

## Yana qarang

* BMT
Islomiy sakkizlik D-8

**Islomiy Sakkizlik** yoki **D-8** — siyosiy xalqaro tashkilot. Ushbu tashkilot tinchlik oʻrnatish, urush oʻrniga muzokara va dialog oʻtkazish tarafdorligi, demokratiya va boshqa tinchlik meʼzonlariga amal qiluvchi tashkilot.

Islomiya Sakkizlik D-8ning boshqaruv organlari bu: Sammit, Kengash va Komissiyadir. Sammit — bu aʼzo mamlakatlarning boshliqlari uchrashuvidir, ushbu sammit ikki yilda bir marta yigʻiladi. Kengash — bu aʼzo mamlakatlarning Tashqi Ishlar Vairlari yigʻilishidir. Komissiya — bu sakkizlikning ijroiya organidir. Komissiyani ijro etuvchi direktor boshqaradi. Komissiya idorasi Turkiyaning Istanbul shahrida joylshgan.

## Aʼzo mamlakatlar
* 
* 
*  Indoneziya
*  Malayziya
* 
* 
* 
* 

## İstinad
Moskva vaqti

**Moskva vaqti** (rus. *Московское время*) - Rossiya poytaxti Moskvadagi UTC +3 soat mintaqasidir.

## Moskva vaqtini ishlatadigan Rossiya subyektlari
* Shimoli-gʻarbiy federal okrugiga kiruvchi barcha subyektlar
* Markaziy federal okrugiga kiruvchi barcha subyektlar
* Volgaboʻyi federal okrugiga kiruvchi barcha subyektlar
* Janubiy federal okrugiga kiruvchi batcha subyektlar
* Shimoliy Kavkaz federal okrugiga kiruvchi barcha subyektlar
Yevro banknotalari

**Yevro banknotalari** - Yevropa ittifoqi pul birligi Yevro qogʻozli banknotalaridir. Banknotalar 2002-yildan beri ishlatiladi. Banknotalar Yevropa Markaziy Banki (YMB) tomonidan bosib chiqariladi. Har bir banknotada YMB Prezidenti imzosi tushirilgan. 5, 10, 20, 50, 100, 200 va 500lik banknotalar chiqariladi. Yevro banknotalari tangalardan farqli oʻlaroq bir xil dizaynda chiqariladi. Banknotalar: Antik, Roman uslubi, Gotika, Renessans, Barokko va rokoko, Industrial arxitektura va Zamonaviy arxitektura janrlarida boʻlingan.
## Banknotalar
Murod Zuxurov

**Murod Shavkatovich Zuxurov** – Oʻzbekistonlik futbolchi. Ampluasi darvozabon. Oʻzbekiston milliy terma jamoasi va Toshkentning Bunyodkor futbol klubi aʼzosi. Sobiq futbochi va hozirda murabbiy.

## Futbolchilik faoliyati
1983-yilning 23-fevral kuni Toshkentda tugʻilgan. Oʻz karyerasini 2003-yilda Bekobodning Metallurg klubida boshladi. 2007-yilda Namanganning Navbahor klubida oʻynadi. 2008-2010-yillarda Quruvchi (Bunyodkor)da oʻtkazdi. 2010-2012-yillarda Qarshining Nasaf klubida oʻynadi. Nasaf klubi tarkibida 2011-yilgi mavsumda ilk bor Xalqaro musobaqa OFK kubogida gʻolib boʻlishida katta xissa qoʻshdi 2013-yildan yana Bunyodkor safida. 2015-yilgi mavsum yakunlariga koʻra darvozasini daxlsiz saqlash boʻyicha 20 ta oʻyinda 13 ta quruq oʻyin bilan chempionat peshqadami boʻlgan. 2019-yil Bunyodkor safida futbolchilik faoliyatiga yakun yasadi va 2021-yildan Bunyodkor jamoasining yoshlar (farm klubi) klubi Bunyodkor-2 jamoasiga darvozabonlar murabbiyi sifatida yordam bermoqda.

## Faoliyat statistikasi

### Jamoa

### Xalqaro

*2013-yil 10-sentyabrda oʻtkazilgan oʻyindagi aniq statistika* 

## Yutuqlari

#### Bunyodkor

*  Oʻzbekiston Oliy Ligasi Chempioni:
** 2008, 2009, 2010, 2013
*  Oʻzbekiston Kubogi sohibi:
** 2008, 2010, 2013

**Nasaf**

*  OFK kubogi sohibi
** 2011-yil

## Manbalar

## Havolalar

* Transfermarket oʻyinchi profili
* FootballFacts.ru saytidagi profil
* World Football maʼlumotlar bazasidagi oʻyinchi profili (<abbr>ang.</abbr>)
2015

**2015-yil** (**MMXV**), payshanba kuni boshlanadigan oddiy (yaʼni kabisa emas) yildir. 3-mingyillik va 21-asrning 15-yilidir.

## Voqealar
* 24-mart: Germanwings 9525 halokati
* 19-may: Bokuning Binogadin tumanidagi bino yongʻini (2015)
* 14-iyun: Tbilisidagi suv toshqini
* 31-oktyabr: Metrojet 9268 reysi halokati

## Vafot etganlar

## Izoh
UTC+05:00

**UTC+5** – soat mintaqasi hisoblanadi. UTC +5 soat mintaqasiga Oʻzbekiston ham kiradi.

Quyida UTC+5 vaqt mintaqasi amal qiladigan davlat va hududlar keltirilgan.
## Butun yil davomida
*  Yekaterinburg 26-oktyabr 2014-yildan vaqti.
** Boshqirdiston
** Koʻrgan viloyati
** Permskiy oʻlkasi
** Sverdlovsk viloyati
** Tyumen viloyati
*** Xanti-Mansilar muxtor okrugi
*** Yamal Nenetslari muxtor okrugi
** Chelyabinsk viloyati
** Orenburg viloyati

* 
* Gʻarbiy Qozogʻiston viloyati
* Aqtoʻbe viloyati
* Atirau viloyati
* Mangʻistov viloyati
* 
* 
* 
* 
*  Maldivalar
*  Fransiyaning Janubiy Antarktik Hududlari
* Amsterdam va Sen-Pol orollari
* Kroze orollari
* Kergelen arxipelagi
*  Avstraliyaning Xerd va Makdonald orollari

## Yozda shimoliy yarimsharda
* 
## 2010-yilning 28-martidan oldinlari amal qilgan
* 
* Samara viloyati
* Udmurtiya
Avto-antonim

**Avto-antonim** (qadimgi yunon tilda *auto* (oʻzi) + *anti* (qarshi) + *onoma* (ism yoki soʻz) — ikki bir-birga qarama-qarshi maʼnoga ega soʻz. Avto-antonimlar ingliz tilida koʻp uchraydi. Ingliz tilida avto-antonimlar „auto-antonym“, „contranym“, contronym", „antilogy“, „enantiodrome“, „Janus word“ deb ham ataladi. Avto-antonimga ham ijozat, ham chora maʼnosiga ega „sanksiya“ soʻzi misol boʻla oladi. Oʻzbek tilida basir soʻzi avto-antonimga misol boʻla oladi: ushbu soʻzning eskirgan maʼnolaridan biri koʻzi oʻtkir boʻlib, ayni dam bu soʻz koʻzi ojiz maʼnosiga ham ega.

## Manbalar

## Havolalar
* Inglizcha avto-antonimlar
Iqtisodiy sanksiya

**Iqtisodiy sanksiya** — bir mamlakat (yoki mamlakatlar guruhi) tomonidan boshqa bir mamlakatga (yoki mamlakatlar guruhiga) qarshi qoʻllangan jazo. Iqtisodiy sanksiyalar asosan biror bir eʼtirozli siyosatga qoʻl oʻrgan mamlakatga qarshi qoʻllanadi. Bu siyosat ichki yoki tashqi boʻlishi mumkin. Sanksiyalar har doim ham salbiy boʻlmaydi, ularning ijobiy turlari ham mavjud.

## Tarixi
Iqtisodiy sanksiyalar xalqaro diplomatiyada qadim zamondan beri qoʻllanilib keladi. Oʻtmishda sanksiyalar odatda harbiy yurishlar bilan birga ishlatilgan. Keyingi paytda boʻlsa sanksiyalar harbiy harkatlarsiz turli xil tashqi siyosiy maqsadlarga erishish uchun qoʻllanilib kelyapti.

## Taʼrifi
Iqtisodiy sanksiyalarning turli xil taʼrifi mavjud. Sanksiyalar boʻyicha yetuk mutaxassis hisoblangan Hufbauer, Schott va Elliott sanksiyalarni „odatiy savdo yoki moliya aloqlarining davlat tomonidan atayin bekor qilinishi yoki shunday aloqalarning bekor qilinishi haqida tahdid qilishi“ deb taʼriflaydi. „Odatiy“ soʻzi bilan sanksiya yoʻqligida amalga oshadigan aloqalar nazarda tutilgan. Boshqacha qilib aytganda, Hufbauer, Schott va Elliott sanksiyalarni mamlakatlar orasidagi normal savdo va moliya aloqaliriga qoʻyilgan cheklanishlar deb hisoblashadi.

Baldwin iqtisodiy sanksiyalarga kengroq taʼrif beradi. Unga koʻra, iqtisodiy sanksiyalar diplomatiya va propaganda kabi iqtisodiy boʻlmagan instrumentlar bilan bir qatorda mamlakatni boshqaruvining bir qismidir. Keyingi paytlarda sanksiyalarning ekonometrik taʼriflari ham taklif qilinyapti. Masalan, Marinov sanksiyalarni „bir mamlakatdagi *y* muomala liniyasini oʻzgartirish uchun odatiy iqtisodiy almashuvga qoʻyilgan chek“ deb taʼriflaydi.

Yuqoridagi barcha taʼriflarda iqtisodiy sanksiyalarning asosiy maqsadi koʻrsatilgan. Bu „moʻljal“ mamlakatning siyosastini oʻzgartirish uchun oʻsha mamlakatga ziyon yetkazishdir. Iqtisodiy sanksiyalar eng koʻp biror bir e'tirozli siyosatga qoʻl oʻrgan mamlakatga qarshi qoʻllanadi. Bu siyosat ichki yoki tashqi boʻlishi mumkin. Bundan tashqari, sanksiyalarni bir mamlakat alohida yoki bir necha mamlakat guruhi bilan birga ishlatishi mumkin. Sanksiyalar har doim ham salbiy boʻlmaydi. Aksincha, ijobiy sanksiyalar ham mavjud. Bunday sanksiyalarga moʻljal mamlakatga iqtisodiy yordam berish, mavjud sanksiyalarni bekor qilish va moʻljal mamlakat bilan imtoyozli aloqada boʻlish misol boʻla oladi.

## Effektivligi
Sanksiyalar zamonaviy halqaro aloqalarda koʻp qoʻllanilsa ham, tashqi siyosatda ularning effektivligi haqida iqtosodchilar orasida turli xil fikrlar mavjud. Aksar iqtisodchilar sanksiyalarni tashqi siyosatning effektiv boʻlmagan asbobi deb hisoblaydi. Boshqalar boʻlsa baʼzi bir siyosiy maqsadlarga erishish uchun sanksiyalardan samarali foydalanish mumkin deb hisoblaydi. Bu kelishmovchiliklarga qaramasdan xalqaro aloqalarni boshqarishda qoʻllash mumkin boʻlgan siyosatlar ozligi sabab sanksiyalar bugungi kunda tashqi siyosat asbobi sifatida keng qoʻllanadi.

## Manbalar
Sahand Stadioni

**Sahand Stadioni** (fors ورزشگاه سهند) — Eronning Tabriz shahridagi koʻp maqsadli stadion. Hozirda u asosan futbol oʻyinlari uchun ishlatiladi. Ushbu stadion mahalliy „Traktor Sozi“ va „Gostaresh Fulad“ futbol klublari uy stadionidir. 1996-yilda qurilgan boʻlib, sigʻimi 66 833 kishiga moʻljallangan. Sahand Tabriz stadioni Tabriz Olimpiya shaharchasi tarkibiga kiradi.

## Tarixi

Sahand Stadioni 1989-yildan boshlab qurila boshlangan va 1996-yilda qurib bitkazilgan. Stadion 1996-yilning 19-yanvar kuni tantanali ravishda ochilgan, ochilish marosimida Eronning oʻsha paytdagi prezidenti Ali Akbar Hoshimiy Rafsanjoni ham ishtirok etgan.

## Xalqaro oʻyinlar

## Manbalar

## Havolalar

* Tabriz Olympic Village
Tofiq Bahromov stadioni

**Tofiq Bahromov nomidagi Respublika Stadioni** (ozar. *Tofiq Bəhramov adına Respublika Stadionu*) - Ozarbayjon poytaxti Bokuda joylashgan koʻp maqsadli stadion. Ushbu stadion Ozarbayjonning eng yirik stadionlari qatoriga kiradi. Stadion nomi mashhur futbol hakami Tofiq Bahromov sharafiga qoʻyilgan. Sigʻimi 31.200 tomoshabinga moʻljallangan. Ushbu stadionda FK.Boku, Neftchi Boku va Ozarbayjon milliy terma jamoasi uy uchrashuvlarni oʻtkazadi.

## Manbalar

## Havolalar
Stevica Ristić

**Stevitsa Ristich** (mkd. *Stevitsa Ristik*, srb. Stevica Ristik) – Makedoniyalik futbolchi. 1982-yilning 23-may kuni Yugoslaviyaning Vrshats shahrida tugʻilgan. Makedon va Serb fuqaroligiga ega. Ampluasi hujumchi. Makedoniya milliy terma jamoasi va Janubiy Koreyaning Suvon Blyuings klubida oʻynagan.

## Klub faoliyati
2010-yil avgust oyida Ristich Rossiya Premyer-ligasi jamoasi Amkar Perm bilan uch yillik shartnoma imzoladi.

## Terma jamoadagi faoliyati
U 2007-yil fevral oyida Albaniyaga qarshi oʻrtoqlik oʻyinida Makedoniya terma jamoasi safida oʻynashni tanladi va oʻzining debyutini oʻtkazdi va u darhol gol urdi. Stevica terma jamoada jami 17 oʻyin oʻtkazib, 1 ta gol urdi. Uning soʻnggi terma jamoasi 2012-yil oktyabr oyida Xorvatiyaga qarshi FIFA Jahon chempionati saralash bahsi edi.

## Yutuqlar
**Sileks**

* Makedoniya ligasi 2-oʻrinchisi: 2003–04

**Poxang Stilers**

* Koreya Super kubogi: 2008
* Liga kubogi: 2009
* AFC Osiyo Chempionlar Ligasi gʻolibi: 2009

**Bunyodkor**

* Oʻzbekiston kubogi gʻolibi: 2010

## Shaxsiy hayot
Uylangan, ikki farzandi bor. Uning ayoli makedoniyalik.

## Manbalar

## Havolalar
* 
* 
* Profile at MacedonianFootball
Kamoliddin Tojiyev

**Kamolidiin Fahriddinovich Tojiyev** (1983-yil 3-mayda, Jizzxda tugʻilgan) — oʻzbekistonlik professional futbolchi va futbol murabbiyi. Oʻzbekiston milliy terma jamoasi va Paxtakor klubi sobiq aʼzosi. Himoyachi va tayanch yarim himoyachisi pozitsiyasida oʻynagan. Hozirda „Paxtakor“ jamoasida murabbiy.

## Futbolchilik faoliyati
Kamoliddin Tojiev 2002-yilgi Oʻzbekiston Ligasi mavsumida Toshkentning „Paxtakor“ klubiga kelib qoʻshildi Klubdagi bir necha mavsumdan soʻng „Soʻgʻdiyona Jizzax“ klubiga ijaraga berildi. „Paxtakor“ga qaytganidan soʻng jamoada muntazam oʻynay boshladi va jamoa safida 2011-yilgacha toʻp surdi. 2000-2011-yillarda koʻplab chempionlik unvonlari va medallarni qoʻlga kiritgan, ammo asosiy tarkibda mustahkam oʻyinchi boʻlmagan. Jamoa bilan Osiyo chempionlar ligasi oʻyinlarida ishtirok etgan. 2011-yilda Xitoy Superligasida oʻz faoliyatini davom ettirishga qaror qildi va „Jiangsu Sainty“ klubi bilan 2 yarim yilga shartnoma tuzdi. Himoyachi shartnoma muddatini toʻliq oʻtkazib, Xitoy chempionatida 70 ta oʻyin oʻtkazib, 2ta gol urdi, 2012-yilda vitse-chempion, 2013-yilda esa Xitoy Superkubogi sohibiga aylandi. 2014-yilda sobiq jamoasi - „Paxtakor“ga qaytdi va 2019-yilgacha jamoa sharafini himoya qildi. 2019-yildan Bekobodning „Metallurg“ klubi bilan shartnoma imzoladi. 2021-yil mavsum soʻnggida futbolchilik faoliyatiga yakun yasadi.

### Milliy terma jamoa
2007-yildan buyon Oʻzbekiston terma jamoasi oʻyinlarida ishtirok etib kelmoqda. Birinchi oʻyin 2007-yilning 7-fevralida Ozarbayjon terma jamoasiga qarshi oʻtkazilgan. 2007-yildan 2012-yilgacha milliy terma jamoa safida 9 ta oʻyin oʻtkazgan, shundan bor-yoʻgʻi ikkitasi Osiyo Kubogi saralashida, qolganlari oʻrtoqlik oʻyinlarida boʻlgan. 2016-yilning fevral oyida yana terma jamoaga chaqirildi va Livanga qarshi oʻyinda ishtirok etdi.

## Yutuqlar
### Futbolchi sifatida
**Paxtakor Toshkent**
* Oʻzbekiston Superligasi chempioni: (7) 2002, 2003, 2004, 2005, 2007, 2014, 2015
* Oʻzbekiston Kubogi sohibi: (6) 2002, 2003, 2004, 2005, 2007, 2009

**Jiangsu Sainty**
* Xitoy Superkubogi sohibi: 2013

### Murabbiy sifatida
;Paxtakor
* Oʻzbekiston Kubogi sohibi: 2025

## Yana qarang
* Kamoliddin Tojiboyev

## Manbalar

## Havolalar
* Kamoliddin Tojiyev Transfermarkt saytida
* Kamoliddin Tojiyev  Playmakerstats saytida
* Kamoliddin Tojiyev Soccerway saytida
* Kamoliddin Tojiyev Footballfacts
* Kamoliddin Tojiyev NFT saytida
Valderrubio

**Valderrubio** — Ispaniyaning mintaqasida joylashgan munisipalitet. Granada (provinsiya)Granada provinsiyasi tarkibiga kiradi. Maydoni — 6.59 km2. Aholisi — 2110 kishi (2013).
## Havolalar
* Excmo. Ayuntamiento de Valderrubio
Marko Blajich

**Marko Blajich** () – Serbiyalik futbolchi. 1985-yilning 2-avgust kuni Yugoslaviyaning Mladenovats shahrida tugʻilgan. Ampluasi yarim himoyachi. Hozirgi paytda Qozogʻistonning „Atirau“ klubi aʼzosi.
## Faoliyati
Marko Blajich karyerasini ona shahrining „Mladenovats“ klubida boshladi. Keyinroq „Polyot“ va „Chukarichki“ klublarida oʻynadi. 2008-yilda Serbiyaning eng mashhur klublaridan boʻlmish „Srvena Zvezda“ bilan shartnoma imzoladi va 2010-yilgacha ushbu klubda 35 ta oʻyin oʻtkazib 4 ta golga mualliflik qildi. 2011-yilda Blajichning xalqaro klublardagi karyerasi boshlandi va u Slovakiyaning „Rujomberok“ safiga koʻchib oʻtdi. Oʻsha yili esa Rossiyaning „Amkar“ klubi bilan shartnoma imzoladi va ikki yil mobaynida ushbu klub safida 26 ta oʻyin oʻtkazib 1 ta gol urdi. 2013-yilda Marko Blajich Oʻzbekistonga koʻchib oʻtdi va Toshkentning „Bunyodkor“ klubi safiga qoʻshildi. „Bunyodkor“ safida Osiyo Chempionlar Ligasi, Oʻzbekiston Kubogi va Oliy Ligada 10 ta oʻyin oʻtkazib 1 ta golga mualliflik qildi. 2014-yilning fevral oyida esa Qozogʻistonning „Atirau“ klubi bilan shartnoma imzoladi.
## Manbalar

## Havolalar

* 
* Marko Blajich Worldfootball saytida
Mugʻanniy (Gʻanijon Xolmatov)

**Gʻanijon Xolmatov** 1949 yilning 5-fevralida Oʻsh shahrida tavallud topgan.1956-1966-yillar Narimonov, soʻng Lenin nomli shahar maktablarida oʻrta maʼlumot olgan. Maktabni bitirgach, Toshkentdagi teatr va rassomchilik sanʼati oliygohiga kirib, 1970-yil mazkur oliygohning aktyorlik boʻlimini tamomlagan. 1970-2007-yillar Bobur nomli Oʻsh oʻzbek akademik musiqali drama teatrida aktyor, rejissor va bosh rejissor boʻlib ishlagan.
## Ijodi
Mugʻanniyning koʻplab sheʼrlari qoʻshiq qilib aytilgan. Ular orasida Sherali Joʻrayev, Muhriddin Xoliqov, Oxunjon Madaliyev, Muhammadkarim Soipov, Dilorom Soipova kabi qoʻshiqchilar aytgan qoʻshiqlar mashhur boʻlgan.

## Kitoblari
* “Suyanganim tor boʻldi” 1994-yil,
* “Yuz pora dil” 2000-yil, 
* “Sen ketding asta-asta ” 2005-yil chop etilib, undagi sheʼr va gʻazallar hozirgacha taniqli hofizlar tomonidan ijro etilib kelinyapti.
* "Qazo darslari" kitobchasining ikki qismi yorugʻ koʻrdi.2013-yili
## Vafoti
Shoir uzoq yillardan buyon qand diabeti kasalligidan aziyat chekib kelganligi sababli. 2014-yilning 8-iyun kuni Oʻsh shahrida 65 yoshida vafot etdi.

## Manbalar

## Havolalar
*МУҒАННИЙ: НОДОН ДЎСТЛАР ҚАРИТДИ МЕНИ 
*Муғанний: 'бир шамчалик дарди йўқ юлдузларни кўп кўрдик'
* Восторжествует ли правда или кому-то это не выгодно?
* Министр Раев мы надеемся вы не оппозиционер?
* <small>Деятельность марионетки Мырзакматова - еврея Бахтияра Тухтаматова или почему он разрушает культуру и искажает историю узбеков Кыргызстана.</small>
* Почему министр Раев является оппозиционером.
Rahim Karimov

**Rahim Karimov** (Karim) (1960 yil, Oʻsh shahri) — oʻzbek-qirgʻiz-rus yozuvchisi, shoir, publitsist, tarjimon, kinosenariychi, jurnalist.

## Hayoti
Rahim Karimov 1960-yil 6-iyulda Qirgʻiziston Respublikasining Oʻsh shahrida tavallud topgan. Shahardagi Narimonov va Oktabr 50 yilligi nomli maktabda tahsil olgan. 1986-yili Moskvadagi SSSR Yozuvchilar uyushmasi qoshidagi Xalqlar doʻstligi ordenli M. Gorkiy nomli Adabiyot institutini tamomlagan.

## Ijodkorligi
Rahim Karimovning sheʼrlari turli millat vakillari tomonidan kuylanmoqda. Uning sheʼrlari rus, qirgʻiz va oʻzbek bastakorlari tomonidan qoʻshiq qilingan. Qirgʻizistonda mashhur mashhur boʻlgan, Qiz-Burak guruxi tomonidan Qirgʻizistonim nomli sheʼri qoʻshiq boʻlib, u qoʻshiq qirgʻiz xalqining madxiyasiga aylanda. Bundan tashqari rossiyalik Mister X laqabli qoʻshiqchi Sergey Glinkinni (Отпускаю тебя), Ivan Veles, Genadi Lubnin, Yuriy Kunz, nemis bastakori Valdemar Bar, ukrainalik qoʻshiqchi Yuriy Sergeyev va boshqa qoʻshiqchi va bastakorlar bilan xamkorlik qiladi.

## Matbuotda
Golos tekstilshika, Ak-Buura, Oʻsh oqshomi, gazetalari va Oʻsh adabiy-badiiy almanaxida bosh muharir oʻrinbosari, masʼul kotib, Oʻsh viloyat madaniyat departamentida yetakchi mutaxasis, AKIpress-Fargʻona axborot-tahlil byurosida muharir-tarjimon vazifalarida xizmat qilgan. Bundan tashqari uning maqolalari xalqaro va mahalliy matbuotlarda chop etilgan. 
*«Голос текстильщика»
* «Уш садоси»
* «Эхо Оша»
* «Ош жанырыгы»
* «Ош шамы»
* «Кыргыз туусу»
* «Слово Кыргызстана»
* «Заман-Кыргызстан»
* «Сарыкол» (ГБАО, Таджикистан)
* «Кыргыз руху»
* «Ёш ленинчи»
* «Узбекистон адабиёти ва санъати»
* «Халк сузи»
* «Литературная газета»
* «Юность»
* "Подольский Альманах" (Россия)
* "Минуты поэзии-2009"(Украина)
* «Учкун»
* «Молодость»
* «Ёш куч»
* «Ала-Тоо»
* «Литературный Кыргызстан»
* «Ош»
* «Шарк юлдузи» (Узбекистан), 
* «Ёшлик»
* «Пресс-парк»
* «Кабар-Юг»
* «Южный рынок»
* «7х7»  
* «Ваша газета»

## Kitoblari

## Tarjimalari

## Mukofotlari
* Moʻldoʻ Niyaz nomidagi respublika adabiy mukofotining laureati. (Qirgʻiziston)
* Алтын калем — 2003 (Oltin qalam) viloyat tanlovining gʻolibi. (Qirgʻiziston Oʻsh viloyati)
* Egamberdi Ermatov nomidagi respublika adabiy mukofoti laureti.(Qirgʻiziston) 2018

## Havolalar
* РАХИМДЖАН ЗАКИРОВИЧ КАРИМОВ 
* Рахим Каримдин ырлары Орусияда
* facebook sahifasi
## Manbalar